แผ่นท้องฟ้าเนบรา

แผ่นท้องฟ้าเนบรา (Nebra sky disc; Himmelsscheibe von Nebra, pron) เป็นแผ่นสัมฤทธิ์ที่มีเส้นผ่านศูนย์กลางประมาณ abbr=off และมีน้ำหนัก abbr=off มีรอยคร่ำสีเขียวแกมน้ำเงินและฝังด้วยสัญลักษณ์ที่ทำจากทองคำ สัญลักษณ์เหล่านี้โดยทั่วไปมักตีความว่าเป็นดวงอาทิตย์หรือจันทร์เพ็ญ, จันทร์เสี้ยว และดวงดาว รวมถึงกระจุกดาว 7 ดวงซึ่งมักตีความอย่างง่าย ๆ ว่าเป็นกระจุกดาวลูกไก่
ส่วนโค้งทองคำ 2 ส่วนที่อยู่ด้านข้างของแผ่นนั้นเชื่อกันว่าเป็นการแสดงมุมระหว่างสองอายัน ปัจจุบันส่วนโค้งหนึ่งหายไป อีกส่วนโค้งหนึ่งที่อยู่ที่ส่วนล่างซึ่งมีเส้นหลายเส้นที่ขนานกันภายในส่วนโค้งนั้น มักตีความว่าเป็นเรือดวงอาทิตย์พร้อมด้วยพายจำนวนมาก แม้ว่านักเขียนบางคนให้ความเห็นว่าอาจแสดงถึงรุ้งกินน้ำ แสงเหนือ, ดาวหาง, หรือเคียว
ในปี ค.ศ. 1999 วัตถุรูปแผ่นนี้ถูกค้นพบโดยพบว่าฝังอยู่บนเนินเขามิทเทิลแบร์ค (Mittelberg) ใกล้กับเมืองเนบรา (Nebra) ในประเทศเยอรมนี นักโบราณคดีประมาณอายุว่าอยู่ประมาณ 1,800-1,600 ปีก่อนคริสตกาล และเชื่อกันว่าเป็นผลงานของอารยธรรมอูเญชิตเซ (Únětice culture) ในยุคสัมฤทธิ์ตอนต้น การวิเคราะห์ทางวิทยาศาสตร์ต่าง ๆ ของวัตถุรูปแผ่นนี้, วัตถุอื่น ๆ ที่ค้นพบพร้อมกับวัตถุรูปแผ่น และตำแหน่งที่ค้นพบ ได้ยืนยันการประมาณอายุว่าเป็นยุคสัมฤทธิ์ตอนต้น
แผ่นท้องฟ้าเนบราเป็นวัตถุที่เก่าแก่ที่สุดในบรรดาวัตถุเท่าที่ทราบจากที่ใด ๆ ในโลกที่แสดงภาพปรากฏการณ์ทางดาราศาสตร์ ในเดือนมิถุนายน ค.ศ. 2013 แผ่นท้องฟ้าเนบราได้รับการขึ้นทะเบียนในทะเบียนความทรงจำแห่งโลกขององค์การยูเนสโก และได้รับการยกย่องว่าเป็น "หนึ่งในสิ่งค้นพบทางโบราณคดีที่สำคัญที่สุดในศตวรรษที่ 20"

**ดูเพิ่ม**
 เครื่องกลอันตีกือแทรา คณิตกรณ์ดาราศาสตร์เชิงอุปมานของกรีกโบราณ

**อ้างอิง**

**อ่านเพิ่มเติม**
 Ute Kaufholz: Sonne, Mond und Sterne. Das Geheimnis der Himmelsscheibe. Anderbeck, Anderbeck 2004, 3-937751-05-X- Landesamt für Archäologie Sachsen-Anhalt (Hrsg.): Archäologie in Sachsen-Anhalt. Dt. Verl. d. Wissenschaften, Halle 1.2002, S.7–31. 0072-940X- Frank Hagen von Liegnitz: Die Sonnenfrau. Weihnachtsgabe der WeserStrom Genossenschaft, Bremen 2002.- Harald Meller (Hrsg.): Der geschmiedete Himmel. Die weite Welt im Herzen Europas vor 3600 Jahren. Ausstellungskatalog. Theiss-Verlag, Stuttgart 2004, 3-8062-1907-9- Katja Näther, Sven Näther: Akte Nebra – Keine Sonne auf der Himmelsscheibe? Naether, Wilhelmshorst 2004, 3-934858-02-3- National Geographic Deutschland. Gruner + Jahr, Hamburg 2004,1, S.38–61, 3-936559-85-6- Uwe Reichert: Der geschmiedete Himmel. in: lang|de|Spektrum der Wissenschaft. Heidelberg 2004,11, S.52–59. 0170-2971- Ch. Sommerfeld : ...Sterne mal Sterne durch Sonne ist Mond - Bemerkungen über die Nebra-Scheibe, Praehistorische Zeitschrift, 87(1) 2012, S. 110–131. 1613-0804- Diedrich, Cajus: The "Sky Disk of Nebra" – revision to daily life "marriage and fertility" in the final Hallstatt (Early Iron Age, HaC-D) times. American Journal of Humanities and Social Science, 21, 2021, 1–26. http://journalsonline.org/american-journal-of-humanities-and-social-science/fix-attempted=yes 
*Andreas Müller-Karpe, Die Himmelsscheibe von Nebra und ihre anatolischen Bezüge, Marburg 2021, 978-3-8185-0563-9.

**แหล่งข้อมูลอื่น**
  Official Landesmuseum website-  Study: Bronze disk is astronomical clock, United Press International, 2 March 2006.-  Calendar question over star disc, BBC News, 25 June 2007.- de Wolfhard Schlosser,  Die Himmelsscheibe von Nebra – ein früher Blick des Menschen ins Universum (astronomie.de)- de Norbert Gasch,  Eine vollständig astronomische Interpretation, 17 May 2005 (astronomie.de)-  Simulation and procedure of using disc to declare intercalary months.
หมวดหมู่:ศิลปะยุคสัมฤทธิ์
หมวดหมู่:โบราณวัตถุ
หมวดหมู่:ความทรงจำแห่งโลกจากประเทศเยอรมนี